

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada i mirovinskoga sustava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjenama Uredbe o nazivima radnih mjesta i koeficijentima složenosti poslova u javnim službama |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 6. stavka 2. i članka 7. stavka 1. Zakona o plaćama u javnim službama („Narodne novine“, br. 27/01 i 39/09), Vlada Republike Hrvatske je na sjednici održanoj donijela

**UREDBU**

**O IZMJENAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA**

Članak 1.

U Uredbi o nazivima radnih mjesta i koeficijentima složenosti poslova u javnim službama („Narodne novine“, br. 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak, 74/17, 122/17, 9/18, 57/18 i 59/19), u članku 3. podstavak a) Položaji I. vrste, mijenja se i glasi:

„a) Položaji I. vrste

1. zamjenik ravnatelja 3,470

2. pomoćnik ravnatelja 3,170

3. rukovoditelj sektora u Direkciji 2,667

4. voditelj Regionalnog ureda Zagreb 2,425

5. voditelj Regionalnog ureda Split, Osijek i Rijeka 2,279

rukovoditelj službe u Direkciji

6. voditelj područne službe 2,134

7. rukovoditelj odjela u Direkciji 2,037.“.

Članak 2.

U članku 4. podstavak a) Položaji I. vrste, mijenja se i glasi:

„a) Položaji I. vrste

1. zamjenik ravnatelja 3,470

2. pomoćnik ravnatelja 3,170

3. predstojnik ureda

izvršni koordinator za područne službe

predstojnik područne službe 2,279.“.

Članak 3.

U članku 5. podstavak a) Položaji I. vrste, mijenja se i glasi:

„a) Položaji I. vrste

1. zamjenik ravnatelja 2,970

2. pomoćnik ravnatelja 2,760

3. predstojnik regionalnog ureda 2,279

4. voditelj ispostave 1,455.“.

Članak 4.

Ova Uredba stupa na snagu prvoga dana od dana objave u „Narodnim novinama“.

Klasa:

Urbroj:

Zagreb, \_\_\_\_\_\_\_\_\_\_\_\_

PREDSJEDNIK

mr. sc. Andrej Plenković

**OBRAZLOŽENJE**

Zakonom o izmjenama i dopunama Zakona o obvezama i pravima državnih dužnosnika („Narodne novine“, broj 66/19) ukinut je status državnog dužnosnika zamjeniku i pomoćniku ravnatelja Hrvatskog zavoda za mirovinsko osiguranje, Hrvatskog zavoda za zapošljavanje i Hrvatskog zavoda za zdravstveno osiguranje.

Stoga je potrebno Uredbom o nazivima radnih mjesta i koeficijentima složenosti poslova u javnim službama (u daljnjem tekstu: Uredba) propisati posebna položajna radna mjesta za zamjenika i pomoćnika ravnatelja Hrvatskog zavoda za mirovinsko osiguranje, Hrvatskog zavoda za zapošljavanje i Hrvatskog zavoda za zdravstveno osiguranje te njihov koeficijent složenosti poslova.

Ovom Uredbom predlažu se sljedeći koeficijenti složenosti poslova:

- zamjenik ravnatelja Hrvatskog zavoda za mirovinsko osiguranje i Hrvatskog zavoda za zdravstveno osiguranje 3,470

- pomoćnik ravnatelja Hrvatskog zavoda za mirovinsko osiguranje i Hrvatskog zavoda za zdravstveno osiguranje 3,170

- zamjenik ravnatelja Hrvatskog zavoda za zapošljavanje 2,970 i

- pomoćnik ravnatelja Hrvatskog zavoda za zapošljavanje 2,760.

Visina predloženih koeficijenta u skladu je s položajnim radnim mjestima iz Uredbe. Također, iznos plaće za zamjenika i pomoćnika ravnatelja ostaje jednak iznosu koji je isplaćivan za vrijeme statusa državnog dužnosnika, a što je razvidno iz Tablice 1. i 2.

*Tablica 1.*

|  |  |  |  |
| --- | --- | --- | --- |
| **PLAĆA DRŽAVNOG DUŽNOSNIKA** | | | |
|  | **koeficijent** | **osnovica dužnosnici** | **bruto** |
| HZMO/HZZO Zamjenik ravnatelja | 4,98 | 3.890,00 | 19.372,2 |
| HZMO/HZZO Pomoćnik ravnatelja | 4,55 | 3.890,00 | 17.699,5 |
| HZZ Zamjenik ravnatelja | 4,26 | 3.890,00 | 16.571,4 |
| HZZ Pomoćnik ravnatelja | 3,97 | 3.890,00 | 15.443,3 |

*Tablica 2.*

|  |  |  |  |
| --- | --- | --- | --- |
| **PLAĆA SLUŽBENIKA** | | | |
|  | **koeficijent** | **osnovica službenici** | **bruto** |
| HZMO/HZZO Zamjenik ravnatelja | 3,47 | 5.584,19 | 19.377,13 |
| HZMO/HZZO Pomoćnik ravnatelja | 3,17 | 5.584,19 | 17.701,88 |
| HZZ Zamjenik ravnatelja | 2,97 | 5.584,19 | 16.585,04 |
| HZZ Pomoćnik ravnatelja | 2,76 | 5.584,19 | 15.412,36 |

Predlaže se da ova Uredba stupi na snagu prvoga dana od dana objave u Narodnim novinama, budući da su zamjenik i pomoćnik ravnatelja Hrvatskog zavoda za mirovinsko osiguranje, Hrvatskog zavoda za zapošljavanje i Hrvatskog zavoda za zdravstveno osiguranje prestali obnašati dužnost u roku od 30 dana od dana stupanja na snagu Zakona o izmjenama i dopunama Zakona o obvezama i pravima državnih dužnosnika tj. zaključno s danom 17.08.2019. godine.

Slijedom navedenog, nužno je u što kraćem roku urediti status službenika zamjeniku i pomoćniku ravnatelja.